rejauldu/bengali-wikipedia huggingface dataset:
আবুল হুসেন (১৮৯৬ - ১৫ অক্টোবর ১৯৩৮) ছিলেন ব্রিটিশ ভারতীয় লেখক, চিন্তাবিদ ও সমাজসংস্কারক।আবুল হুসেন, বাংলাপিডিয়া   জন্ম  আবুল হুসেন ১৮৯৭ সালের ৬ জানুয়ারি বেঙ্গল প্রেসিডেন্সির যশোর জেলার পানিসারা গ্রামে নানার বাড়িতে জন্মগ্রহণ করেন। তাঁর পৈতৃক নিবাস যশোর জেলার কাউরিয়া গ্রামে। পিতা হাজী মোহাম্মদ মুসা আলেম ছিলেন।   শিক্ষাজীবন  আবুল হুসেন ১৯১৪ সালে যশোর জেলা স্কুল থেকে ম্যট্রিকুলেশন পরীক্ষায় পাশ করেন। এরপর কলকাতা প্রেসিডেন্সি কলেজ থেকে আইএ এবং বিএ পরীক্ষায় উত্তীর্ণ হন। ১৯২০ সালে তিনি কলকাতা বিশ্ববিদ্যালয় থেকে অর্থনীতিতে এমএ এবং ১৯২২ সালে বিএল ও ১৯৩১ সালে এমএল ডিগ্রি অর্জন করেন।   শিক্ষকতা  আবুল হুসেন ১৯২০-২১ সালে কলকাতার হেয়ার স্কুলে শিক্ষক হিসেবে যোগ দেন। এরপর ১৯২১ সালে তিনি ঢাকা বিশ্ববিদ্যালয়ে অর্থনীতি ও বাণিজ্য বিভাগের প্রভাষক নিযুক্ত হন। এছাড়াও তিনি মুসলিম হলের হাউজ টিউটর ছিলেন।   আইন পেশা  ১৯৩২ সালে তিনি শিক্ষকতা ত্যাগ করে কলকাতা হাই কোর্টে আইনজীবী হিসেবে যোগ দেন। বাংলার আইন সভায় গৃহীত ওয়াকফ আইনের মূল খসড়া তিনি প্রণয়ন করেছিলেন।   সাহিত্য  বাংলার মুসলিমদের মধ্যে আধুনিক শিক্ষার প্রসারের উদ্দেশ্যে আবুল হুসেন লেখালেখি করেছেন। বুদ্ধির মুক্তি আন্দোলনে তিনি অংশগ্রহণ করেন। ১৯২৬ সালে ঢাকার মুসলিম সাহিত্য সমাজ গঠিত হয়। তিনি এতে অংশ নিয়েছিলেন। সংগঠনের মুখপত্ররূপে প্রকাশিত শিখা পত্রিকার সম্পাদনায় তিনি জড়িত ছিলেন।শিখা, বাংলাপিডিয়া  তাঁর রচনাবলির মধ্যে রয়েছে: *বাঙালী মুসলমানদের শিক্ষাসমস্যা (১৯২৮)  মুসলিম কালচার (১৯২৮)  বাঙলার নদীসমস্যা শতকরা পঁয়তাল্লিশ জের সুদ-রিবা ও রেওয়াজ নিষেধের বিড়ম্বনা Helots of Bengal Religion of Helots of Bengal,  Development of Muslim Law in British  কৃষকের আর্তনাদ  কৃষকের দুর্দশা  কৃষি বিপ্লবের সূচনা''''  তাঁর মৃত্যুর পর বাংলা একাডেমি আবুল হুসেন রচনাবলী'' নামে তাঁর রচনাসমগ্র প্রকাশ করে।   মৃত্যু  আবুল হুসেন ১৯৩৮ সালের ১৫ অক্টোবর কলকাতায় মৃত্যুবরণ করেন।   তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:মুসলিম লেখক
রোজি এলিজাবেথ রফ একজন ইংরেজ মডেল, অভিনেত্রী এবং প্রভাবশালী ।   কর্মজীবন  অ্যাপল বটম জিন্স ইউকে-এর প্রধান মডেল হিসেবে কাজ করার পর, রফ বিভিন্ন কোম্পানির কাছ থেকে আগ্রহ পেয়েছিলেন। তিনি ম্যাক্সিম এবং এফএইচএম -এর মতো ম্যাগাজিনের জন্য কাজ করেছেন, প্রচ্ছদ ও বিশ্বব্যাপী সংস্করণ সহ।    ২০১১ সালে, তিনি এফএইচএম দ্বারা "বিশ্বের ১০০ সেক্সি মহিলা" হিসাবে ভোট পেয়েছিলেন। রফকে এফএইচএম তাদের "২০১৬ সালের ইনস্টাগ্রাম মডেল" হিসাবে বিবেচনা করেছে।    তথ্যসূত্র    বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:ব্রিটিশ নারী মডেল বিষয়শ্রেণী:জীবিত ব্যক্তি
right|thumb|150px|জঙ্গম মহিলা শিল্পীরা বীরাগেস পরিবেশন করছেন (ঐতিহ্যবাহী নয়) বীরাগেস হল ভারতের কর্ণাটক রাজ্যে প্রচলিত একটি নৃত্যরূপ। এটি হিন্দু পৌরাণিক কাহিনীর উপর ভিত্তি করে একটি তেজস্বী নাচ। এটি জঙ্গম সম্প্রদায় দ্বারা সম্পাদিত অত্যন্ত তীব্র, শক্তি-নিংড়ে নেওয়া, এক নৃত্য রূপ। দশেরার শোভাযাত্রায় মহীশূরে যে নৃত্যগুলি প্রদর্শিত হয়েছিল তার মধ্যে বীরাগেস অন্যতম। এই নৃত্যটি উৎসবের সময় এবং মূলত হিন্দু পঞ্জিকার শ্রাবণ ও কার্তিক মাসের মধ্যে প্রদর্শিত হয়। এটি লিঙ্গায়ত পরিবারের সমস্ত গুরুত্বপূর্ণ কার্যক্রমে সম্পাদন করা হয়।  লিঙ্গায়ত মত এবং বীরাগেস বীরাগাসের মূল তত্ত্বগুলি বীরাগম (২৮ টি মূল শৈব আগম গুলির মধ্যে একটি) থেকে আনা হয়েছে এবং সাধারণত বীরাগেস প্রদর্শনকালীন প্রদর্শনকারীরা মূল ছয় শৈব পুরাণের থেকে কিছু গল্প সকলের সামনে তুলে ধরেন। এগুলির মধ্যে আছে শিব/লিঙ্গ/স্কন্দ/অগ্নি/মৎস্য/কূর্ম - পুরাণ এবং কিছু কন্নড় বীরশৈব পুরাণ যেমন গিরিজা কল্যাণ/প্রভুলিঙ্গলীলা/বাসব পুরাণ/চেন্নাবাসবেশ্বরা চরিত ... ইত্যাদি। সর্বাধিক জনপ্রিয় প্রদর্শিত গল্পটি হল দক্ষ-যজ্ঞ নিয়ে।  কাছাজাছি জলের উৎস থেকে বাড়িতে দেবগঙ্গে কে নিয়ে আসার রীতি (গঙ্গে তরুভুড় - কন্নড় ভাষা: ಗಂಗೆ ತರುವುದು/দেবারু তারুভুড়ু - কন্নড় ভাষা: ದೇವರು ತರುವುದು) (সাধারণত কূপ থেকে) লিঙ্গায়ত পরিবারের প্রতিটি গুরুত্বপূর্ণ অনুষ্ঠানের (যেমন বিবাহ, গৃহ প্রবেশ, নামকরণ, লিঙ্গধারন <লিঙ্গায়াত - দীক্ষাদানোৎসব> ... ইত্যাদি) জন্য সম্পাদিত প্রথা। কর্ণাটকের কিছু ভোক্কালিগা সম্প্রদায়ও এই প্রথা পালন করে - এই রীতিতে মা গঙ্গাকে খুশি করার জন্য বীরভদ্রকে নিয়ে আসা হয়, তাঁকে বাড়িতে আনার সময় বীরাগেস প্রদর্শন করা হয় - বীরগামায় গঙ্গাকে বীরভদ্রের জননী হিসাবে বিবেচনা করা হয় কারণ তিনি শিবের চুল থেকে অঙ্কুরিত হয়েছিলেন এবং গঙ্গা শিবের মাথায় বাস করতেন। টীকা  বিষয়শ্রেণী:কর্ণাটকের সংস্কৃতি বিষয়শ্রেণী:কর্ণাটকের লোককাহিনি
চেরাউ নৃত্য মিজোরামের একটি জনপ্রিয় পরম্পরাগত নৃত্য৷ বাঁশের সাথে নাচা এই নৃত্য বাঁশ নৃত্য বলেও জনপ্রিয়৷ রাজ্যটির প্রতিটি উৎসবে এটি এক প্রচলিত নৃত্য৷ মিজো যুবক যুবতী একসংগে  মিলে এই নৃত্য করে। মিজোরামের প্রাচীনতম নৃত্যগুলির এই নৃত্যটি রাজ্যের প্রতিটি উৎসবের বিশেষ অঙ্গ হয়ে পড়েছে৷http://www.onlytravelguide.com/mizoram/arts-crafts/cheraw-dance.php  চেরাও নৃত্যে সাধারণত ছয় থেকে আটজন লম্বা কাঁচা বাঁশ মাটিতে লাগান হয় এবং তার উপরে দুই প্রান্তে দুটি বাঁশ ধরা পড়ে। পুরুষ শিল্পীরা বাঁশ নিয়ে ছন্দবদ্ধভাবে নাচছেন, আর মহিলা নর্তকীর দল বাঁশের মাঝে মাঝে ছন্দময় পদক্ষেপে নাচছেন। এটি মিজোরামের সবচেয়ে বিখ্যাত এবং সুন্দর নৃত্য এবং এই নৃত্যটি উত্সব চলাকালীন আকর্ষণের কেন্দ্রবিন্দু। ফিলিপাইনের দেশটিতেও একই ধরনের নাচ দেখা যায়। যা টিনিকিং নামে পরিচিত। গিনেস ওয়ার্ল্ড রেকর্ডটি ২০১০ সালে রেকর্ড করা হয়েছিল, যখন বিপুল সংখ্যক চেরাউ নৃত্যশিল্পী একই সময়ে একসাথে নৃত্য করেছিলেন।     ইতিহাস এটা বিশ্বাস করা হয় যে চেরাও নৃত্যটি প্রথম শতাব্দীর গোড়ার দিকে উদ্ভূত হয়েছিল। প্রাচীনকালে, মৃত মায়ের আত্মাকে সান্ত্বনা দেওয়ার জন্য চেরাও নৃত্য পরিবেশিত হত যিনি পৃথিবীতে নবজাতক সন্তানকে রেখে গিয়েছিলেন। যাইহোক, এই ঐতিহ্যগত বিশ্বাসগুলি এখন অদৃশ্য হয়ে গেছে এবং চেরাও নৃত্য যথেষ্ট প্রসারিত হয়েছে। প্রকৃতপক্ষে এই নৃত্যটি প্রতিটি অনুষ্ঠানে মিজরামবাসী দ্বারা পরিবেশিত হয়।  তথ্যসূত্র  বহিঃসংযোগ   Mizoram Tourism  mapsofindia.com  বিষয়শ্রেণী:নাচ বিষয়শ্রেণী:মিজোরাম বিষয়শ্রেণী:বিনোদন বিষয়শ্রেণী:ঐতিহ্য বিষয়শ্রেণী:ভারতীয় লোকনৃত্য বিষয়শ্রেণী:দলীয় নৃত্য
থাম্ব|ডান|ডাবলিন  আয়ারল্যান্ডের রাজধানী ও বৃহত্তম শহর ডাবলিন। এখানে প্রায় ৫ লক্ষ লোক বাস করে। ডাবলিন আয়ারল্যান্ডের শিল্প ও বাণিজ্য কেন্দ্র এবং প্রধান বন্দর।  কর্ক দ্বিতীয় বৃহত্তম শহর এবং একটি প্রধান বন্দর। এখানে ১ লক্ষেরও বেশি লোকের বাস।  আয়ারল্যান্ডের অন্যান্য প্রধান শহরের মধ্যে আছে লিমেরিক, গ্যালওয়ে, এবং ওয়াটারফোর্ড।  বিষয়শ্রেণী:আয়ারল্যান্ড বিষয়শ্রেণী:ইউরোপের শহর বিষয়শ্রেণী:শহরের তালিকা
থাম্ব|352x352পিক্সেল| ভারতের আঞ্চলিক পরিষদসমূহ আঞ্চলিক পরিষদ বা জোনাল কাউন্সিল হচ্ছে ভারতের কয়েকটি রাজ্য নিয়ে গঠিত একটি উপদেষ্টা পরিষদ। রাজ্যগুলোর মধ্যে পারস্পরিক সহযোগিতা বাড়াতে ভারতের এসব আঞ্চলিক পরিষদ গঠন করা হয়েছে। ভারতের সবগুলো রাজ্য ও কেন্দ্রশাসিত অঞ্চলকে মোট পাঁচ ভাগে ভাগ করে ১৯৫৬ সালের রাজ্য পুনর্গঠন আইনের "পার্ট বি"-এর অধীনে পাঁচটি আঞ্চলিক পরিষদ গঠন করা হয়।  বর্তমান আঞ্চলিক পরিষদগুলো নিম্নরূপ:   #  নাম  সদস্য রাজ্য / কেন্দ্রশাসিত অঞ্চল  সদর দপ্তর   ১  উত্তর আঞ্চলিক পরিষদ  চণ্ডীগড়, দিল্লি, হরিয়ানা, হিমাচল প্রদেশ, জম্মু ও কাশ্মীর, লাদাখ, পাঞ্জাব এবং রাজস্থান  নতুন দিল্লি  ২  দক্ষিণ আঞ্চলিক পরিষদ  অন্ধ্র প্রদেশ, কর্ণাটক, কেরল, পুদুচেরি, তামিলনাড়ু এবং তেলেঙ্গানা ।  চেন্নাই  ৩  মধ্য আঞ্চলিক পরিষদ  ছত্তিশগড়, মধ্য প্রদেশ, উত্তরাখণ্ড এবং উত্তর প্রদেশ  এলাহাবাদ  ৪  পূর্ব আঞ্চলিক পরিষদ  বিহার, ঝাড়খণ্ড, ওড়িশা এবং পশ্চিমবঙ্গ  কলকাতা  ৫  পশ্চিম আঞ্চলিক পরিষদ  দাদরা ও নগর হাভেলি এবং দামান ও দিউ, গোয়া, গুজরাত এবং মহারাষ্ট্র  মুম্বই   উত্তর পূর্বাঞ্চলীয় রাজ্যগুলি কোনও আঞ্চলিক পরিষদের আওতাভুক্ত নয় এবং তাদের বিশেষ সমস্যাগুলি উত্তর পূর্ব পরিষদ আইন, ১৯৭১ দ্বারা নির্মিত অন্য সংবিধিবদ্ধ সংস্থা উত্তর-পূর্ব পরিষদের দ্বারা পরিচালিত হয়। এই পরিষদটি মূলত আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড এবং ত্রিপুরা নিয়ে গঠিত ; পরবর্তীতে সিকিম রাজ্যটি উত্তর পূর্ব পরিষদ (সংশোধন) আইন, ২০০২ এর ২৩ শে ডিসেম্বর ২০০২ এ বিজ্ঞপ্তিভুক্ত হয়েছিল।   আন্দামান নিকোবর দ্বীপপুঞ্জ, লক্ষদ্বীপ জোনাল কাউন্সিলের কোনও সদস্য নয়। http://interstatecouncil.nic.in/iscs/wp-content/uploads/2016/08/states_reorganisation_act.pdf তবে বর্তমানে তারা দক্ষিণ জোনাল কাউন্সিলের বিশেষ আমন্ত্রিত সদস্য।http://interstatecouncil.nic.in/iscs/wp-content/uploads/2017/02/COMPOSITION-OF-SOUTHERN-ZONAL-COUNCIL.pdf   আরও দেখুন   ভারতের প্রশাসনিক বিভাগসমূহ  রাশিয়ার যুক্তরাষ্ট্রীয় জেলা, রাশিয়ার অনুরূপ সত্তার উদাহরণ   তথ্যসূত্র   বিষয়শ্রেণী:ভারতের অঞ্চল
দারিয়া দিমিত্রিয়েভনা কাচানোভা (, ; জন্ম: ১৭ সেপ্টেম্বর ১৯৯৭; দারিয়া কাচানোভা নামে সুপরিচিত) হলেন একজন রুশ স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  কাচানোভা রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন দারিয়া দিমিত্রিয়েভনা কাচানোভা ১৯৯৭ সালের ১৭ই সেপ্টেম্বর তারিখে রাশিয়ার নিঝনি নভগোরোদে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কাচানোভা রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। কাচানোভা প্রতিযোগিতায় ৩৭.৬৫ সময়ে সমাপ্তি রেখা অতিক্রম করে সার্বিকভাবে অষ্টম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী স্পিড স্কেটার বিষয়শ্রেণী:রাশিয়ার অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
শিলাপাথর গণহত্যাকান্ড (ইংরাজি: Silapathar massacre) হল  ১৯৮৩ সালের ফেব্রুয়ারি মাসে আসামের  অবিভক্ত লক্ষীপুর জেলার শিলাপাথর এলাকায়   পূর্ব পাকিস্তানের থেকে দেশ ভাগের সময় চলে আসা বাঙালি শরণার্থীদের  উপর ঘটে যাওয়া একটি ভয়ঙ্কর গণহত্যা।  গণহত্যাকাণ্ডে প্রায় পঞ্চাশজন  (৫০) বাঙালি নিহত হয়। সাংবাদিক সবিতা গোস্বামীর ভাষ্যমতে, সরকারি সূত্রে, এই সংঘর্ষে সহস্রাধিক মানুষ নিহত হয়েছে।  এই আক্রমণের প্রাথমিক লক্ষ্য ছিল বাঙালি। কয়েক দিন পরে আক্রমণকারীরা দূরবর্তী এলাকার দিকে অগ্রসর হওয়ায় বেশ কয়েকটি সেতু ধ্বংস করে দেওয়া হয়েছিল।  প্রেক্ষাপট ১৯৬০-এর দশকে পূর্ব পাকিস্তানে অত্যাচারীর হয়ে  হাজার হাজার বাঙালি পূর্ব পাকিস্তান থেকে পালিয়ে ভারতের পশ্চিমবঙ্গ, আসাম এবং অন্যান্য উত্তর-পূর্বাঞ্চলীয় রাজ্যগুলিতে শরণার্থী হিসেবে আশ্রয় নেয়।   সেই সময় আসামের লক্ষীমপুর জেলার মধ্যে শিলাপাথর এবং অন্যান্য স্থানে কেন্দ্রীয় ও রাজ্য সরকারের দ্বারা বাংলা হিন্দু শরণার্থীদের বসতি স্থাপন করা হয়েছিল। শিলাপাথর এলাকায় কাকবরী, পানবাড়ী, অর্ণ্য রামনগর, অর্ণ্য তিরশী, খেরনি বাস্তি, সিমন সাপরি ও কঞ্চনকোণা গ্রামগুলি বাস করত বাংলার হিন্দু শরণার্থীরা।  জয়পুর গ্রামের বসবাস করত হাজং শরণার্থীরা।  বর্তমানে এই এলাকা  ধেমাজি জেলার অধীনে।  ১৯৮৩ সাল নাগাদ বাংলাভাষিরা  শিলাপাথরের দুই দশক ধরে বসবাসকারী বাসিন্দা হয়ে উঠেছিল। তারা অঞ্চলের জাতিগত সংখ্যালঘু ছিল। এ অঞ্চলের প্রাচীনতম  জনগোষ্ঠীর লোকেরা মাছ ধরার ফসল সংগ্রহের কাজ প্রায়শই তারা (শরণার্থীরা) করছিল।  হত্যাকাণ্ড আক্রমণকারীরা কয়েকটি সেতু ধ্বংস করে ফেলেছিল যা দূরবর্তী এলাকার দিকে নিয়ে যায়। বন্দুক, বোমা, তীর-ধনুক দিয়ে গ্রামবাসীদের  উপর আক্রমণ করে। গ্রামগুলো মৃত্যপুরীতে পরিণত হয়েছিল। হামলাকারীরা ঘরবাড়ি, মালামাল এবং খাদ্যশস্য পুড়িয়ে দেয়। প্রত্যক্ষদর্শীদের মতে, হামলাকারীরা শিশুদেরকে তাদের মায়ের হাত থেকে ছিনিয়ে নিয়ে আগুনে পুড়িয়ে দেয়। গ্রামবাসীরা আশ্রয়ের জন্য জঙ্গলের দিকে চলে যায়। তারা অনেক দিন ধরে খাদ্য এবং আশ্রয়বিহীন দিন কাটান।  হাজং জনগোষ্ঠীর লোকজন সরাসরি হামলার লক্ষ্য ছিল না, কিন্তু তারা বাঙালি হিন্দুদের গণহত্যার সাক্ষী ছিল। ঘটনার সময় তাদের গ্রাম পুড়ে যায় এবং তারা শরণার্থী শিবিরে আশ্রয় নেয়।  ভবিষ্যৎ ফল আক্রমণকারীরা গ্রামে আগুন ধরিয়ে দেয়, এর পর যারা বেঁচে ছিল তারা অরুণাচল প্রদেশে পালিয়ে চলে  যায়।  পরে সরকার কিছু ত্রাণ শিবির স্থাপন করে। জঙ্গলে লুকিয়ে থাকা জীবিতরা ত্রাণ শিবিরে আশ্রয় নেয়।এই ঘটনার  কয়েক মাস পরে সরকার কিছু টিন শীট এবং রেশন জীবিতদেরকে প্রদান করে এবং ত্রাণ শিবির ভেঙে দেয়। এর পর গ্রামবাসীরা তাদের ঘরবাড়ী  পুনর্নির্মাণের জন্য কঠোর পরিশ্রম করেছিল। তবে গণহত্যার যারা ক্ষতিগ্রস্ত হয়েছিল তাদের জন্য সরকারের কোনো দীর্ঘমেয়াদি ত্রাণ ও পুনর্বাসন ব্যবস্থা করেনি। আরও দেখুন  মান্দাই গণহত্যাকাণ্ড  গোরেশ্বর গণহত্যাকাণ্ড  খয়রাবাড়ি গণহত্যাকাণ্ড  বাগবের গণহত্যা  উত্তর কামরূপ গণহত্যাকাণ্ড  হোজাই গণহত্যাকাণ্ড  নিচলামারি গণহত্যাকাণ্ড  তিনসুকিয়া গণহত্যা  কমলনগর হত্যাকাণ্ড  বোরোল্যান্ড গণহত্যাকাণ্ড ২০১৪  কোকড়াঝাড় গণহত্যাকাণ্ড ২০১২  নেলি হত্যাযজ্ঞ  তথ্যসূত্র  বিষয়শ্রেণী:বাঙালি হিন্দু বিষয়শ্রেণী:বাঙালি হিন্দু গণহত্যা বিষয়শ্রেণী:ভারতে হত্যাকাণ্ড বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:১৯৮৩-এ ভারত বিষয়শ্রেণী:আসামের ইতিহাস (১৯৪৭-বর্তমান) বিষয়শ্রেণী:১৯৮৩-এ ভারতে খুন বিষয়শ্রেণী:ভারতে হিন্দু বিরোধী সহিংসতা বিষয়শ্রেণী:আসামে বাঙালি গণহত্যা
গুঠিয়া বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।   আয়তন  গুঠিয়া ইউনিয়নের আয়তন ৭,২৫৬ একর।   প্রশাসনিক কাঠামো  গুঠিয়া ইউনিয়ন উজিরপুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গুঠিয়া ইউনিয়নের মোট জনসংখ্যা ২৪,৮৭১ জন। এর মধ্যে পুরুষ ১১,৭৪৭ জন এবং মহিলা ১৩,১২৪ জন। মোট পরিবার ৫,৫৬১টি।   শিক্ষা  ২০১১ সালের আদমশুমারি অনুযায়ী গুঠিয়া ইউনিয়নের সাক্ষরতার হার ৭০.৬%।   আরও দেখুন   উজিরপুর উপজেলা  উজিরপুর থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:উজিরপুর উপজেলার ইউনিয়ন
আলতাই সেয়েরোভিচ কুলগিনভ (; ১৫ জানুয়ারি ১৯৭৮) প্রজাতন্ত্রের রাষ্ট্রপতি, নূর-সুলতান শহরের আকিম (১৩ জুন ২০১৯ —)https://www.nur.kz/1799390-altaj-kulginov-stal-akimom-nur-sultana.html.   জীবনী  ক্যালজিনভ ১৯ ১৫ জানুয়ারি ১৯৭৮ সালে কাজাখ এসএসআরের তুর্কিস্তান অঞ্চলের আবাই গ্রামে জন্মগ্রহণ করেছিলেন একটি বৃহত পরিবারে। ২০০০ সালে, তিনি সেনাবাহিনীতে দায়িত্ব পালন করেছিলেন.  ২০০১ সালে, তিনি প্রধান বিশেষজ্ঞ হিসাবে কাজ করেছিলেন, পাবলিক প্রসিকিউটরের কেন্দ্রীয় কার্যালয়ের কর্মী বিভাগে অভিনয় করেছিলেন। ২০০২ থেকে ২০০৩ সাল পর্যন্ত তিনি আইনজীবী পরিসংখ্যান সম্পর্কিত কমিটি এবং জেনারেল প্রসিকিউটরের অফিসের বিশেষ রেকর্ডস সম্পর্কিত আইনি পরিসংখ্যান গঠনের জন্য বিভাগের আইনজীবী হিসাবে কাজ করেছিলেন। ২০০৩ সালে, কলগিনভ আস্তানার সিভিল সার্ভিস বিষয়ক এজেন্সিটির উপ-প্রধান হন। ২০০৭ থেকে ২০০৮ সাল পর্যন্ত তিনি বিচার মন্ত্রকের বাই-লসের বিশ্লেষণ ও বিকাশ বিভাগের প্রধান ছিলেন। ২০০৮ থেকে ২০১০ সাল পর্যন্ত ক্যালগিনভ আলাশ মিডিয়া গ্রুপ এলএলপির উপ-মহাপরিচালক হিসাবে দায়িত্ব পালন করেছিলেন। ২০১০ থেকে ২০১২ সাল পর্যন্ত তিনি রাষ্ট্রপতি নিয়ন্ত্রণ বিভাগ এবং রাষ্ট্রপতি প্রশাসনের সাংগঠনিক ও আঞ্চলিক কাজ বিভাগের রাজ্য পরিদর্শক হিসাবে কাজ করেছিলেন। ৮ ই ফেব্রুয়ারি ২০১২ থেকে ৪ এপ্রিল ২০১৩ অবধি, কালগিনিভ পশ্চিম কাজাখস্তান অঞ্চলের ইউরাল আকিম ছিলেন যতক্ষণ না তিনি ওরালের আকিম হিসাবে নিযুক্ত হন, যেখানে তিনি ২০১৬ শে মার্চ ২০১৬ অবধি এই পদে দায়িত্ব পালন করেছিলেন, যখন তিনি পশ্চিম কাজাখস্তান অঞ্চলের আকিম হয়েছিলেন.ইউরাল  ১৩ জুন ২০১৯, ক্যালজিনভকে কাসিম-জোমার্ট টোকায়েভ কর্তৃক নূর-সুলতানের আকিম হিসাবে নিয়োগ দেওয়া হয়েছিল.   শিক্ষা    খোজা আহমেদ ইয়াসাবীর নামানুসারে আন্তর্জাতিক কাজাখ-তুর্কি বিশ্ববিদ্যালয় নামকরণ - বিশেষত আইনশাসন;  কাজাখস্তান প্রজাতন্ত্রের রাষ্ট্রপতির অধীনে জন প্রশাসন প্রশাসন একাডেমী - বিশেষত রাজ্য এবং স্থানীয় সরকার;  গ্রেট ব্রিটেনের অ্যাবারডিন বিশ্ববিদ্যালয়, রাষ্ট্রপতি রাষ্ট্রপতি প্রোগ্রাম "বোলশাক" এ স্নাতকোত্তর - বিশেষ আন্তর্জাতিক বাণিজ্যিক আইন   সম্মান    পদক "কাজাখস্তান প্রজাতন্ত্রের স্বাধীনতার ২৫ বছর" (২০১৬)  পদক "আস্তানার ২০ বছর" (২০১৮)   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি
ঋষভ চৌহান (জন্ম ৫ সেপ্টেম্বর ১৯৯৯) একজন ভারতীয় ক্রিকেটার।  তিনি ২৪ ফেব্রুয়ারী ২০১৯ তারিখে ২০১৮-১৯ সৈয়দ মুশতাক আলী ট্রফিতে মধ্যপ্রদেশের হয়ে তার টি-টোয়েন্টি অভিষেক করেন।  তিনি ৩০ সেপ্টেম্বর ২০১৯ তারিখে ২০১৯-২০ বিজয় হাজারে ট্রফিতে মধ্যপ্রদেশের হয়ে তার লিস্ট এ অভিষেক করেন।   খেলোয়াড়ি জীবন চৌহান মূলত একজন বাঁহাতি ব্যাটার। এছাড়াও তিনি মাঝে মাঝে স্লো লেফট-আর্ম অর্থোডক্স বল করে থাকেন।  তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ইন্দোর থেকে আগত ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
মোহাম্মদ ওয়াজেদ আলী (১৮৯৬ বাংলা বছর :"২৯ শে ভাদ্র ১৩০৩ "-নভেম্বর ৮, ১৯৫৪) ছিলেন একজন বাঙালি লেখক। তিনি ১৮৯৬ সালে সাতক্ষীরা জেলার বাঁশদহ গ্রামে জন্মগ্রহণ করে। কলকাতা বঙ্গবাসী কলেজে ছাত্র থাকাকালীন তিনি অসহযোগ আন্দোলনে যোগদান করেন এবং এখানেই লেখাপড়ার সমাপ্তি ঘটান। এরপর তিনি সাংবাদিকতাকে পেশা হিসেবে গ্রহণ করেন। তিনি মাসিক মোহাম্মদী, দৈনিক মোহাম্মদী, দৈনিক সেবক, সাপ্তাহিক সওগাত, সাপ্তাহিক খাদেম, ইংরেজি দি মুসলমান ইত্যাদি পত্রিকায় কর্মরত ছিলেন। তিনি খুব পরিচ্ছন্ন চিন্তা ও যুক্তিবাদী মন নিয়ে সবকিছুর বিচার করতেন। সহজ সরল প্রকাশভঙ্গি তার রচনার অন্যতম বৈশিষ্ট্য। তার গদ্যশৈলী ঋজু, রচনা সাবলীল। স্বাস্থ্যগত কারণে তিনি ১৯৩৫ সালে কলকাতা ছেড়ে বাঁশদহে ফিরে আসেন এবং সেখানেই ১৯৫৪ সালের ৮ নভেম্বর মৃত্যুবরণ করেন।   রচিত গ্রন্থ   মহামানুষ মহসীন  মরুভাস্কর  সৈয়দ আহমদ  স্মার্নানন্দিনী  ছোটদের হযরত মোহাম্মদ  কায়েদে আজম মোহাম্মদ আলী জিন্নাহ  ডন কিহোতোর গল্প  মানুষ মুহাম্মদ (স.)   --গদ্যশৈলী:  ঋজু  রচনা সাবলীল    তথ্যসূত্র   বিষয়শ্রেণী:বাঙালি লেখক বিষয়শ্রেণী:বাঙালি সাংবাদিক বিষয়শ্রেণী:১৮৯৬-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:বাঙালি মুসলিম বিষয়শ্রেণী:সাতক্ষীরা জেলার ব্যক্তি
থাম্ব|300px|ওসাকা এয়ারপোর্ট হতে ওসাকা মনোরেলের গাড়ি ছেড়ে যাচ্ছে। ওসাকা মনোরেল (大阪モノレール ওসাকা মোনোরেরু) জাপানের উত্তর ওসাকা প্রিফেকচারের একটি মনোরেল লাইন। এটির দৈর্ঘ্য ২৮ কিলোমিটার (১৭ মা) এবং গিনেস বুক অফ ওয়ার্ল্ড রেকর্ডস অনুসারে চংকিং মনোরেল এর পর এটি বিশ্বের দ্বিতীয় দীর্ঘতম মনোরেইল।  ওসাকা মনোরেল কোম্পানি লিমিটেড. (大阪高速鉄道株式会社 ওসাকা কোসোকু তেৎসুদো কাবুশিকি গাইশা) নামক সংস্থা এটি পরিচালনা করে। ১৯৯০ সাল থেকে এর কার্যক্রম শুরু হয়। এটি ওসাকা বিশ্ববিদ্যালয়এর তিনটি ক্যাম্পাসের মধ্যে যোগাযোগ স্থাপন করে।   তথ্যসূত্র   বিষয়শ্রেণী:জাপানের দ্রুতগামী গণপরিবহন ব্যবস্থা বিষয়শ্রেণী:মনোরেল
বাংলাদেশ হিযবুল্লাহ জমিয়াতুল মুছলিহীন মাওলানা আযীযুর রহমান কায়েদ কর্তৃক প্রতিষ্ঠিত একটি ইসলামি সংগঠন, এই সংগঠনের কাজ ছিলো ইসলামি ঐক্য প্রতিষ্ঠা করা। এই সংগঠন প্রতিষ্ঠার পিছনে কায়েদ সাহেবের একটি একটি চিন্তা-ধারণা প্রভাবিত করেছিলো, সেটি আল ইত্তিহাদ মায়াল ইখতিলাফ এর অর্থ বাংলায় অর্থ হচ্ছে মতনৈক্য সহ ঐক্য। তার এই মতবাদ সেই সময়ে বেশ জনপ্রিয়তা লাভ করেছিলো। এই স্লোগানের উপর ভিক্তি করে ১৯৯৭ সালের ৩ জানুয়ারি ঝালকাঠিতে সম্মেলনের মাধ্যমে এই সংগঠনের যাত্রা শুরু হয়। এই সংগঠনটি ৪২টি প্রতিষ্ঠানের সমন্বয়ে গঠিত প্রতিষ্ঠান নেছারাবাদ কমপ্লেক্স ঝালকাঠির একটি অঙ্গ সংগঠন। বর্তমানে এই সংগঠনের প্রধানের দায়িত্ব পালন করছেন নেছারাবাদ দরবার শরীফের পীর খলীলুর রহমান নেছারাবাদী।     ইতিহাস  আযীযুর রহমান কায়েদ ইসলামি ঐক্যের জন্য নানামুখী উদ্যোগ গ্রহণ করেছেন।  জমিয়াতুল মুছলিহীন সংগঠনের পূর্বেও তিনি ১৯৬৭ সালে আনজুমানে ইত্তিহাদুল মুসলিমিন নামে মুসলিম ঐক্যের সংস্থা প্রতিষ্ঠা করে। এই সংগঠন বেশি জনপ্রিয়তা অর্জন করতে পারেনি। এরপর তিনি ১৯৯০ সালে ইসলামি ও জনতার ঐক্যের জন্য সকল ধর্মের ও সকল মতের মানুষদের নিয়ে আদর্শ সমাজ বাস্তবায়ন পরিষদ নামে একটি সংগঠন প্রতিষ্ঠা করেন। তিনি এই সংগঠনের জন্য ১৯৯০ সালের ২১ জুলাই একটি সম্মেলনের আয়োজন করেন। এই সম্মেলনে মুসলিম জাতীর ঐক্য নিয়ে তিনি বলেন,  এরপরে ১৯৯৭ সালের ৩ জানুয়ারি ঝালকাঠিতে আযীযুর রহমান কায়েদ বাংলাদেশে সর্বপ্রথম সর্বদলীয় ইসলামি সম্মেলনের আহবান করেন, এই সম্মেলনে বাংলাদেশের প্রধান সকল মতের দল অংশগ্রহণ করেছিলো। এই সম্মেলন থেকেই এই সংগঠনটির জন্ম হয়। গবেষকগণ বলেছেন, মূলত এই ঐক্য সম্মেলন ছিল ১৯৫২ সাল ও ১৯৭০ সালের পূর্ব বাংলার স্বাধীনতাকামী মানুষের ঐক্যের ডাকের ধারাবাহিকতার একটি রূপ। এই সংগঠনটি ৪২টি প্রতিষ্ঠানের সমন্বয়ে গঠিত প্রতিষ্ঠান নেছারাবাদ কমপ্লেক্স ঝালকাঠির একটি অঙ্গ সংগঠন    কার্যক্রম   এই সংগঠন ২০২০ সালে ফরাসি পণ্য বয়কট আন্দোলনে ঝালকাঠি জেলায় প্রতিবাদ মিছিল করে। এছাড়াও এই সংগঠন বিভিন্ন সামাজিক কাজ, যেমনঃ বন্যা কবলিতদের সাহায্য, দরিদ্রদের মধ্যে বস্ত্র বিতরণ, অসহায়দের সাহায্য প্রভৃতিতে অংশগ্রহণ করে থাকে। এই সংগঠনের সাথে মিলিতভাবে সাহায্যকারী সংগঠন রয়েছে। সেগুলো হল:  তিনি এলাকায় অন্যায়ের বিরুদ্ধে প্রতিবাদ জানানোর জন্য, বিচার কার্য চালানো জন্য ও ইসলামী ঐক্য প্রতিষ্ঠার জন্য কিছু সামাজিক সংগঠন গড়ে তোলেন। যেমনঃ   হিজবুল্লাহ দারুল কাজী: এই সংগঠনের কাজ হলো সালিসি আদালত বা বিচার বিভাগ পরিচালনা করা। যারা কোন মীমাংসার ইসলামি পন্থা জানতে চায়, তাদের সাহায্য করে থাকে।  ছাত্র হিজবুল্লাহ: ছাত্রদের জন্য একটি সংগঠন, ইসলামি প্রাথমিক জ্ঞান চর্চা ও ইসলামের বাস্তবিক জ্ঞান তুলে ধরা হয়।  হিজবুল্লাহ শ্রমিক সমিতি: শ্রমিকদের অধিকার ও ঐক্যবদ্ধভাবে চলার একটি সংগঠন।  তোলাবায়ে হিজবুল্লাহ:  হিজবুল্লাহ দুর্নীতি উচ্ছেদ কমিটি: এটি ১৯৭৩ সালে প্রতিষ্ঠিত হয়েছিলো, বাংলাদেশের দুর্নীতির বিরুদ্ধের সোচ্চার কমিটি, স্থানীয় দুর্নীতি মোকাবেলা করে।   টীকা    তথ্যসূত্র   বিষয়শ্রেণী:১৯৯৩-এ প্রতিষ্ঠিত সংগঠন বিষয়শ্রেণী:বাংলাদেশের ইসলামি সংগঠন বিষয়শ্রেণী:ঝালকাঠি জেলা বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:নেছারাবাদ দরবার শরীফ
কীলকট্টলাই দক্ষিণ ভারতের তামিলনাড়ু রাজ্যে অবস্থিত চেন্নাই জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত লোকালয়টি পল্লাবরম পৌরসভার অন্তর্গত৷   পরিসংখ্যান  ২০১১ খ্রিস্টাব্দে ভারতের জনগণনাhttp://censusindia.gov.in/pca/pcadata/Houselisting-housing-TM.html অনুসারে কীলকট্টলাইয়ের মোট জনসংখ্যা ২৭,৯৮১ জন৷  + জনগণনা বর্ষ  জনসংখ্যা পুরুষ  নারী  ২০০১  ১৭,৪৪০  ৯,২৪৩  ৮,১৯৭  ২০১১ ২৭,৯৮১  ১৪,০২৭  ১৩,৯৫৪  ইতিহাস কীলকট্টলাই নামটি এসেছে দুটি তামিল শব্দ কীল ও কট্টলাই থেকে৷ এখানে কীল শব্দটি এসেছে মূলশব্দ কীলক্কু থেকে যার অর্থ পূর্ব এবং কট্টলাই অর্থ গ্রাম৷ পল্লব রাজাদের সময়কালে এটি ছিলো পল্লাবরম বা পল্লবপুরমের পূর্ব দিকে অবস্থিত একটি গ্রাম৷ প্রাথমিকভাবে এটি গ্রাম পঞ্চায়েত হিসাবে ছিলো, পরে ১৯৭০ খ্রিস্টাব্দের ১৭ই জানুয়ারি এটিকে জামিন পল্লাবরম নগর পঞ্চায়েত, ইসা পল্লাবরম নগর পঞ্চায়েত, হস্তিনাপুরম নগর পঞ্চায়েত ও নেমিলিচেরি পঞ্চায়েতের সঙ্গে যুক্ত করে পল্লাবরম পৌরসভা গঠন করা হয়৷ অবস্থান কীলকট্টলাইয়ের উত্তর দিকে নঙ্গানলুর ও সেন্ট থমাস মাউন্ট, উত্তর-পূর্ব দিকে মাড়িবক্কম ও বেলাচেরি, পূর্ব দিকে তুরাইবক্কম, দক্ষিণ-পূর্ব দিকে পল্লীকরনাই, দক্ষিণ দিকে কোয়িলামবক্কম ও মেটবক্কম, দক্ষিণ-পশ্চিম দিকে তাম্বরম, পশ্চিম দিকে পল্লাবরম ও ক্রোমপেট এবং উত্তর-পশ্চিম দিকে ত্রিশূলম অবস্থিত৷   পরিবহন  মেড়বক্কম প্রধান সড়ক ও পল্লাবরম-তুরাইবক্কম রেডিয়াল রোডের মাধ্যমে কীলকট্টলাই চেন্নাই শহর ও শহরের বাইরের বহু অঞ্চলের সঙ্গে যুক্ত৷ সড়ক ব্যতীত এটি পল্লাবরম, সেন্ট থমাস মাউন্ট রেলওয়ে স্টেশন ও বেলাচেরি মেট্রো স্টেশনের সাথে সহজগম্য৷  বাস পরিষেবা বাস পরিষেবার মাধ্যমে কীলকট্টলাই আদমবক্কম, মেটবক্কম, ত্যাগরায়নগর, নঙ্গানলুর, বেলাচেরি, তিরুবান্মিয়ুর, মেরিনা সমুদ্র সৈকত, ব্রডওয়ে প্রভৃতি অঞ্চলের সাথে যুক্ত৷ http://my.metrocommute.in/Chennai/Using-Buses-or-Trains/Connecting/Kilkattalai  প্রশাসন thumb|পল্লাবরম ওয়ার্ড অনুযায়ী মানচিত্র পল্লাবরমের ১৪ ও ১৫ নং ওয়ার্ড মিলে কীলকট্টলাই৷  লোকসভা শ্রীপেরুম্বুদুর লোকসভা কেন্দ্র  বিধানসভা পল্লাবরম বিধানসভা কেন্দ্র  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ব্যবহার  {{Infobox mosque | name               = | native_name        = | native_name_lang   = <!-- ISO 639-2 code e.g. "ar" for Arabic. If more than one, use {{lang}} instead --> | image              = | image_size         = | alt                = | caption            = | latitude           = | longitude          = | pushpin_map        = <!-- Name of the Location map (e.g. "India") --> | pushpin_label      = <!-- override the default label (default is name or native_name) --> | pushpin_label_position = <!-- override the default label position (e.g. left / right / top / bottom) --> | pushpin_map_alt    = <!-- Alternative map file name --> | map_caption        = <!-- e.g. "Location in India" --> | location           = | year               = | tradition          = | administration     = | ownership          = | imam               = | chairman           = | spokesperson       = | khatib             = | specifications     = | architect          = | architecture_style = | capacity           = | length             = | width              = | area               = | totalarea          = | height             = | dome_quantity      = | dome_height_outer  = | dome_height_inner  = | dome_dia_outer     = | dome_dia_inner     = | minaret_quantity   = | minaret_height     = | materials          = | general_contractor = | construction_cost  = | renovations        = | website            = | footnotes          = }}   মাইক্রোবিন্যাস   বিষয়শ্রেণী:ইসলাম তথ্যছক টেমপ্লেট বিষয়শ্রেণী:ভবন ও কাঠামো তথ্যছক টেমপ্লেট
This template can be used to call the colour of Chennai Metro lines.  In order to call a line's colour, the code  #{{Chennai Metro color|colour}} is used (where colour is replaced by the actual route colour). Note that this template is not case sensitive: i.e. {{Chennai Metro color|Blue}} produces the same result as {{Chennai Metro color|blue}}.  Category:India rail transport color templates বিষয়শ্রেণী:চেন্নাই মেট্রো টেমপ্লেট   ব্যবহার    আরও দেখুন
সিরাজ-খালেদা মেমোরিয়াল ক্যান্টনমেন্ট বোর্ড জেনারেল হাসপাতাল ঢাকা সেনানিবাসে অবস্থিত একটি হাসপাতাল। এটি ১০০ শয্যা ও ২৬টি কেবিন বিশিষ্ট একটি বৃহৎ বেসরকারি হাসপাতাল। প্রধানমন্ত্রী শেখ হাসিনা ২০১২ সালের ১৩ মার্চ সিরাজ-খালেদা ট্রাস্ট কর্তৃক নির্মিত এই হাসপাতালটির উদ্বোধন করেন।   ইতিহাস   ঢাকা ক্যান্টনমেন্ট বোর্ড, ক্যান্টনমেন্ট আইন ২০১৮-এর ধারা ৯৬ (ঙ)-এর বিধান অনুযায়ী সেনানিবাসে বসবাসরত বেসামরিক নাগরিকদের স্বাস্থ্যসেবা প্রদানের জন্য এই হাসপাতালটি পরিচালনা করে। কোভিড-১৯ মহামারি চলাকালীন সামিট কর্পোরেশন লিমিটেড এবং এর অংশীদাররা হাসপাতালটিকে হাই-ফ্লো ন্যাসাল অক্সিজেন সরঞ্জামসহ একটি অ্যাম্বুলেন্স দান করে।  হাসপাতালটি লেফটেন্যান্ট কর্নেল সিরাজুল করিম খান এবং জনাবা খালেদা করিম খানের নামে নামকরণ করা হয়। তাদের সন্তানরা একটি ট্রাস্ট প্রতিষ্ঠার মাধ্যমে হাসপাতালটি নির্মাণ করে।  তথ্যসূত্র  বিষয়শ্রেণী:ঢাকার হাসপাতাল বিষয়শ্রেণী:২০১২-এ বাংলাদেশে প্রতিষ্ঠিত